Държавен вестник, бр. 27, 2013 г., стр. 21

БРОЙ  27	
Д Ъ Р Ж А В Е Н  В Е С Т Н И К 	
СТР.  21  
1. Точка 4 се отменя.
2. Създава се т. 7: 
„7. „Оперативен отчет“ е система за доку­
ментиране на събраните при оперативната 
проверка по чл. 20, ал. 1, т. 15 ЗДАНС данни 
и за тяхното съхраняване и ползване.“
Министър-председател:
Бойко Борисов
Главен секретар на Министерския съвет:
Росен Желязков
2299
ПОСТАНОВЛЕНИЕ № 60
ОТ 7 МАРТ 2013 Г.
за изменение и допълнение на Правилника 
за прилагане на Закона за мерките срещу 
изпирането на пари, приет с Постановление 
№ 201 на Министерския съвет от 2006 г. (обн., 
ДВ, бр. 65 от 2006 г.; изм. и доп., бр. 108 от 
2007 г. и бр. 37 от 2008 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 се правят следните изменения 
и допълнения:
1. Създават се нови ал. 3 и 4: 
„(3) Извършването на проверка на иден­
тификацията се документира и се поставят 
дата, час и име на лицето, което е извършило 
проверката на идентификацията.
(4) Лицата по чл. 3, ал. 2 и 3 ЗМИП пред­
приемат необходимите мерки за извършване 
на идентификация и проверка на идентифи­
кацията при свързани операции. За целите на 
ЗМИП операциите следва да се разглеждат 
като свързани, когато отговарят на следните 
условия:
1. поредица от последователни прехвърля­
ния на парични средства или ценности от или 
на едно и също физическо лице, юридическо 
лице или друга правно-организационна форма, 
които са извършени във връзка с едно задъл­
жение, когато всяко отделно прехвърляне е под 
прага за идентифициране, установен в ЗМИП, 
но които заедно отговарят на критериите за 
идентифициране, или
2. поредица от прехвърляния чрез различни 
лица по чл. 3, ал. 2 и 3 ЗМИП, която е свър­
зана с едно и също задължение, или
3. друга свързаност, установена с оглед 
спецификата на операциите или сделките, 
основана на прилагане на мерките по ЗМИП.“
2. Досегашните ал. 3 – 5 стават съответно 
ал. 5 – 7. 
§ 2. В чл. 3, ал. 1, изречение първо накрая 
се добавя „с изключение на случаите по чл. 23, 
ал. 4 от Закона за търговския регистър“.
§ 3. В чл. 8 се правят следните изменения 
и допълнения: 
1. В ал. 4 след думите „операциите и 
сделките“ се добавя „съгласно чл. 7б ЗМИП, 
както и тези“. 
2. Създава нова ал. 5:
„(5) За целите на чл. 7б ЗМИП лицата по 
чл. 3, ал. 2 и 3 ЗМИП следва да извършат 
преценка на сделките и операциите въз основа 
на събраната информация за техния характер, 
съответствието им с обичайната дейност на 
клиента и предмета му на дейност, размера 
на операциите и сделките, тяхната честота, 
финансовото състояние на клиента, използва­
ните платежни средства, както и въз основа 
на други показатели, характерни за съответ­
ния вид дейност. Лицата по чл. 3, ал. 2 и 3 
ЗМИП документират своята преценка относно 
наличието на условия за докладване по чл. 11 
ЗМИП в резултат на събраната информация.“
3. Досегашните ал. 5 – 7 стават съответно 
ал. 6 – 8. 
§ 4. В чл. 8а, ал. 10 думата „трайни“ се 
заличава.
§ 5. В чл. 9, ал. 5 се правят следните до­
пълнения: 
1. В основния текст след думата „иденти­
фикацията“ се добавя „в съответствие със 
ЗМИП и правилника за прилагането му“.
2. В т. 2 накрая се поставя запетая и се 
добавя „или в начина, по който се извършват 
определени операции или сделки“.
§ 6. В чл. 10, ал. 6 цифрата „5“ се заменя 
с „14“.
§ 7. В чл. 12 се правят следните изменения 
и допълнения:
1. Алинеи 1 и 2 се изменят така:
„(1) Събирането на информация при съм­
нение за изпиране на пари или за наличие 
на средства с престъпен произход, както и за 
операциите и сделките по чл. 7а и 7б ЗМИП се 
извършва при условията и по реда на ЗМИП, 
правилника и вътрешните правила по чл. 16, 
ал. 1 ЗМИП. Събраната информация се доку­
ментира и съхранява за период, не по-кратък 
от периода, определен в чл. 8 ЗМИП.
„(2) Лицата по чл. 3, ал. 2 и 3 ЗМИП са 
длъжни да завеждат в специален дневник:
1. всяко съобщение на свой служител за 
възникнало съмнение за изпиране на пари 
или за наличие на средства с престъпен про­
изход, което е направено пред представител 
на специализираната служба по чл. 6, ал. 5 
ЗМИП или пред член на управителните органи, 
независимо от начина, по който е направено 
съобщението, заедно със заключение относно 
необходимостта от докладване на възникна­
лото съмнение по реда на чл. 11 ЗМИП; 
2. заключение относно целта и характера 
на операциите или сделките, които попадат в 
обхвата на чл. 7б ЗМИП, както и заключение 
за наличието на съмнение за изпиране на 
пари или за наличие на средства с престъпен 
произход.“